CELEX: C2005/082/73
Language: el
Date: 2005-04-02 00:00:00
Title: Υπόθεση Τ-29/05: Προσφυγή της DELTAFINA Spa κατά της Επιτροπής των Ευρωπαϊκών Κοινοτήτων που ασκήθηκε στις 20 Ιανουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/41
            
         Προσφυγή της DELTAFINA Spa κατά της Επιτροπής των Ευρωπαϊκών Κοινοτήτων που ασκήθηκε στις 20 Ιανουαρίου 2005
   (Υπόθεση Τ-29/05)
   (2005/C 82/73)
   Γλώσσα διαδικασίας: η ιταλική
   Η DELTAFINA Spa, με έδρα το Orvieto (Ιταλία), εκπροσωπούμενη από τους Roberto A. Jacchia, Antonella Terranova, Irene Picciano και Fabio Ferraro, δικηγόρους, άσκησαν στις 20 Ιανουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   H προσφεύγουσα ζητεί από το Πρωτοδικείο:
   
               1)
            
            
               κυρίως, να ακυρώσει την προσβαλλόμενη απόφαση της Επιτροπής των Ευρωπαϊκών Κοινοτήτων της 20ής Οκτωβρίου 2004·
            
         
               2)
            
            
               επικουρικώς, να ακυρώσει εν μέρει και να μεταρρυθμίσει την προσβαλλόμενη απόφαση της Επιτροπής των Ευρωπαϊκών Κοινοτήτων της 20ής Οκτωβρίου 2004, μειώνοντας αντιστοίχως το ποσό του προστίμου που επιβλήθηκε στην Deltafina·
            
         
               3)
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η απόφαση που αποτελεί το αντικείμενο της παρούσας προσφυγής είναι η ίδια την οποία αφορά η υπόθεση Τ-24/05, Standard Commercial κ.λπ. κατά Επιτροπής (1). Οι λόγοι ακυρώσεως και τα κύρια επιχειρήματα ταυτίζονται με τους λόγους ακυρώσεως και τα κύρια επιχειρήματα της υποθέσεως αυτής.
   Η προσφεύγουσα προσάπτει κυρίως στην καθής:
   
               —
            
            
               ότι θεώρησε ότι ευθύνεται λόγω της συμμετοχής της, και μάλιστα με ηγετικό ρόλο, σε σύμπραξη που εφαρμόστηκε σε μια αγορά στην οποία η ίδια δεν ήταν παρούσα·
            
         
               —
            
            
               παρέλειψε να προσδιορίσει επακριβώς την επίμαχη αγορά·
            
         
               —
            
            
               της απηύθυνε ανακοίνωση των αιτιάσεων μη περιέχουσα συγκεκριμένες αιτιάσεις·
            
         
               —
            
            
               παραβίασε την αρχή της επαρκούς αιτιολογήσεως των πράξεων, όσον αφορά την απόδειξη του επηρεασμού του εμπορίου, έστω έμμεσου ή δυνητικού·
            
         
               —
            
            
               προέβη σε εσφαλμένη εκτίμηση της διάρκειας και της βαρύτητας της παραβάσεως, καθώς και των επιβαρυντικών και ελαφρυντικών περιστάσεων·
            
         
               —
            
            
               προέβη σε εσφαλμένη εκτίμηση του ρόλου συνεργασίας τον οποίο διαδραμάτισε η προσφεύγουσα και της μειώσεως του προστίμου η οποία, κατά συνέπεια, έπρεπε να εφαρμοστεί στην προσφεύγουσα.
            
         Η προσφεύγουσα επικαλείται επίσης μη τήρηση των ανωτάτων ορίων του προστίμου, καθώς και μη λήψη υπόψη αντικειμενικών στοιχείων ως προς το οικονομικό και κοινωνικό πλαίσιο ως στοιχείων κρίσιμων για την επιμέτρηση του προστίμου.
   Τέλος, η προσφεύγουσα επικαλείται παραβίαση των αρχών της ίσης μεταχειρίσεως, της μη αναδρομικότητας των κυρώσεων και της προστασίας της δικαιολογημένης εμπιστοσύνης, καθώς και κατάχρηση εξουσίας, καθόσον η Επιτροπή απέστη από την πρακτική της, η οποία συνίστατο στην επιβολή κατ' όνομα μόνον κυρώσεων σε όσους, καίτοι μη μετέχοντες στη σύμπραξη, την προωθούν, την ενθαρρύνουν ή τη διευκολύνουν, αντίθετα από τη δηλωθείσα πρόθεσή της να αποστεί από την πρακτική αυτή μόνο για το μέλλον.
   
      (1)  Η οποία δεν έχει ακόμα δημοσιευθεί στην ΕΕΕΚ.